Pöide maalinn

pisi|Friedrich Kruse joonis
Pöide maalinn ehk Kahutsi maalinn ehk Kahutsi linnus ehk Iruste maalinn on Saaremaa üks suuremaid muinasaegseid ringvall-linnuse tüüpi linnuseid. Maalinn asub Saare maakonnas Saaremaa vallas Pöide külast umbes 2 km kaugusel läänes, Kahutsi küla territooriumil.

Linnuse kirjeldus
Maalinn asetseb kuni 5 m kõrgusel loodusliku seljaku kirdepoolsel osal. Suhteliselt tasase, 0,3 cm kuni 1,3 m paksusega kultuurikihiga ovaalse kujuga linnuseõu on 3700–3800 ruutmeetrit. Ringvalli kõrgus siseküljelt on 5,70 m, välisküljelt kuni 11 m. Ringvalli ehituseks on kasutatud maakive ja mulda. Maalinnal on kaks kinnivarisenud väravakäiku. Linnuseõue keskel asetseb kividega täidetud lohk, mis võib olla muistne kinniaetud kaev.Saaremaa 2. Ajalugu. Majandus. Kultuur, 2007, lk 60

Linnuse kirjalik mainimine
Esimest korda on linnust mainitud Henriku Liivimaa kroonikas (XXX: 5), järgmisena on seda maininud Mellin 1794. aastal (kartograaf krahv Ludwig August Mellin), Luce 1811. aastal (Kuressaare õpperingkonna inspektori Johann Wilhelm Ludwig von Luce) ja Hueck 1840. aastal (vist Alexander Friedrich Hueck, kes oli hariduselt arst).
Aastatel 1990–1992 toimusid Pöide maalinnas Vello Lõugase ja Marika Mägi juhtimisel arheoloogilised väljakaevamised.  

Maalinna ei ole muistset vabadusvõitlust käsitlevates kroonikates mainitud.Eesti giid. Pöide küla On spekuleeritud, et selleks ajaks võis maalinn olla maha jäetud ja asendatud Muhu maalinnaga.

Tänapäeval tähistab ümbruskonna rahvas linnuses jaanipäeva ja teeb jaanituld.

Viited

Vaated linnusele

Välislingid

Kategooria:Saare maakonna linnused
Kategooria:Saare maakonna kultuurimälestised
Kategooria:Eesti muinaslinnused